### Beslutning

Økonomiudvalgets indstilling blev godkendt efter afstemning.

For stemte 24 medlemmer (A, Kalundborg-Listen, B, C, O, D, V)

Imod stemte 3 medlemmer (F, Ø).

Ingen undlod at stemme.

F stemte imod med den begrundelse, at det er et udkomme af en uheldig budgetbeslutning.

Ø stemte imod med den begrundelse, at besparelser er inhumane, asociale og i strid med reglerne.

### Sagsfremstilling

## Resume og sagens baggrund

Socialudvalget drøftede på udvalgsmødet den 3. februar 2022 fire forskellige muligheder
(model A, B, C og D) til at opnå besparelsen, samt mulige konsekvenser ved at gennemføre
de forskellige modeller.

## **Indstillinger**

Direktøren indstiller, at udvalget beslutter hvilket af de præsenterede forslag, der skal anvendes.

## Behandling

Socialudvalget, Økonomiudvalget, Kommunalbestyrelsen.

## Sagsfremstilling

Socialudvalget drøftede på udvalgsmødet den 3. februar 2022 fire forskellige muligheder
(model A, B, C og D) til at opnå besparelsen, samt mulige konsekvenser ved at gennemføre
de forskellige modeller.

I den forbindelse blev der efterspurgt en oversigt udvisende, hvor meget den foreslåede
takstfastfrysning til 2021 priser udgør i procent, samt hvor meget den anbefalede 0,75
procentbesparelse ville udgøre i kroner. Der er ydermere i oversigten angivet årsbudgetterne
for de enkelte enheder, samt antal medarbejdere og hvad den samlede besparelse på det
enkelte tilbud vil svare til i fuldtidsstillinger, hvis man vælger den givne løsning.

Endvidere bad udvalget om, at det også blev belyst hvad effekten var, ved at ”fjerne”
borgerferien på botilbuddene i det Sociale voksenområde 1.

Materialerne er udsendt til udvalget forud for mødet og vedhæftet sagsfremstillingen som bilag.

## Økonomiske konsekvenser

Ingen

## Socialudvalgets møde den 3. marts 2022:

Udvalget sender det udarbejdede materiale i høring i Handicaprådet, Bruger- og Pårørenderåd og i MED-udvalgene.

## Administrativ tilføjelse 23. marts 2022:

Socialudvalget besluttede på mødet den 3. marts 2022 at sende det udarbejdede materiale i høring i handicaprådet, Bruger- pårørenderåd og MED-udvalgene. Der er nu kommet høringssvar fra de høringsberettigede. Høringssvar er vedhæftet som bilag.

### Sagens forløb

07-04-2022 Socialudvalget
SOU fremsender model D til Kommunalbestyrelsens behandling, idet borgerferie udgår.
20-04-2022 Økonomiudvalget

Socialudvalgets indstilling anbefales, hvorved udvalgets budget ved helårsvirkning (2023) reduceres med kr. 4.798.019. Budget og takster for 2022 tilpasses i takt med implementeringen.

Sebastian Bech (F) stemte imod med den begrundelse, at det er et udkomme af en uheldig budget beslutning.